stanford-oval/wikipedia huggingface dataset:
Wuhanin välikohtaus

Wuhanin välikohtaus oli Kiinan Wuhanissa kulttuurivallankumouksen aikana heinäkuussa 1967 tapahtunut väkivaltainen selkkaus, joka liittyi aseistettujen ryhmien väliseen valtataisteluun.
Mao Zedongin alettua lyhyen hillitsemisvaiheen jälkeen uudelleen lietsoa vallankumousta ja kannustaa punakaarteja Kiina oli heinäkuussa 1967 ja valmiiksi hyvin levottomassa tilassa. Tuolloin Kulttuurivallankumouksen pienryhmään kuuluneet turvallisuusministeri Xie Fuzhi ja Wang Li matkustivat Wuhaniin tukemaan paikallisia radikaaleja punakaarteja näiden vaatiessa paikkaa kaupungin vallankumouskomiteassa. Wuhania piti kuitenkin hallussaan ”miljoona sankaria” -niminen maltillinen kaarti, jonka johdossa ollut Kansan vapautusarmeijan kenraali Chen Zaidao ei suostunut hyväksymään tätä päätöstä. ”Miljoona sankaria” sieppasivat ja pahoinpitelivät Xien ja Wangin ja vaativat radikaalien eroamista Kulttuurivallankumouksen pienryhmästä. Osapuolten tietämättä puhemies Mao oli samaan aikaan rutiinivierailulla kaupungissa. Tähän vedoten Kiinan radikaalit ryhmät väittivät konservatiivien yrittäneen vallankaappausta Maoa vastaan. Vaikka Mao ei edes itse uskonut vallankaappausväitteeseen, hän päätti antaa tukensa radikaaleille. Wuhaniin lähetettiin Maolle uskollisia sotajoukkoja tukemaan radikaalien vaatimuksia ja myös Zhou Enlai saapui kaupunkiin sovittelemaan tilannetta.
Wuhanin välikohtauksen seurauksena radikaalit punakaartit ottivat vallan Wuhanissa ja käynnistivät vastustajiinsa kohdistuneen valtavan puhdistuksen, jonka yhteydessä lähes 200 000 ihmistä  pahoinpideltiin ja tuhansia kuoli. Kiinan puoluejohdon vasemmistolaisten vaatimuksista punakaarteja kehotettiin nyt koko maassa hyökkäämään konservatiivien kimppuun. Tämän seurauksena maa ajautui vielä entistäkin huomattavasti syvempään sekasortoon, joka tunnetaan nimellä ”elokuun anarkia”, ja aseelliset yhteenotot levisivät kaikkialle maahan.
Wuhan Greenland Center

Wuhan Greenland Center kuvattuna elokuussa 2022.
Wuhan Greenland Center (kiin.: 武汉绿地中心; pinyin: Wǔhàn lǜdì zhōngxīn) on Wuhanissa Kiinassa sijaitseva 476 metriä korkea pilvenpiirtäjä, joka on kaupungin korkein ja Kiinan yhdeksänneksi korkein rakennus. Sen rakentaminen aloitettiin vuonna 2012, ja se valmistui 2023.
Wuhan Greenland Centerissä on hotelli, asuinhuoneistoja ja toimistotiloja. Rakennuksen suunnitteli arkkitehtitoimisto Adrian Smith + Gordon Gill Architecture, ja siinä on 101 kerrosta. Hissit rakennukseen toimitti suomalainen Kone.
Vanhankylänjärvi

| Vanhankylänjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°49′58″N, 23°42′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.312.1.002
Mittaustietoja
Pinnankorkeus:  95,4 m  
Rantaviiva:  1,935 km  
Pinta-ala:  12,678 ha  
Saaria:  ei saaria 
 fiVanhankylänjärvi 
Vanhankylänjärvi on Pirkanmaalla Ylöjärvellä Parkkuun kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 12,7 hehtaaria ja se on 650 metriä pitkä ja 400 metriä leveä. Järvessä ei ole kartan mukaan saaria. Sen rantaviivan pituus on 1,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vankaveden alueeseen (35.312) se kuuluu. Järven vedenpinnan korkeus on 95,4 metriä mpy.
Valkoinen kaupunki

| Valkoinen kaupunki |
| --- | --- |

Ohjaaja:  Aku Louhimies
Käsikirjoittaja:  Paavo Westerberg Mikko Kouki
Tuottaja:  Markus Selin
Säveltäjä:  Alkuperäismusiikki: Laps Productions Kuoroteos: Cesar Franck: Panis Angelicus
Kuvaaja:  Rauno Ronkainen
Leikkaaja:  Samu Heikkilä
Pääosat:  Janne Virtanen Susanna Anteroinen Aada Hämes Santtu Nuutinen Viivi Hämes Hannele Lauri Juha Veijonen
Valmistustiedot
Valmistusmaa:  Suomi
Tuotantoyhtiö:  Solar Films
Ensi-ilta:   17. marraskuuta 2006
Kesto:  90 min
Alkuperäiskieli:  suomi
Budjetti:  60 940 € 
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Valkoinen kaupunki on Aku Louhimiehen ohjaama elokuva. Elokuva perustuu Irtiottoja-sarjan hahmoon, taksinkuljettaja Veli-Mattiin. Elokuvan ovat käsikirjoittaneet Paavo Westerberg ja Mikko Kouki. Elokuvan ensi-ilta oli 17. marraskuuta 2006.
Valkoinen kaupunki voitti viisi Jussi-palkintoa. Aku Louhimies palkittiin parhaasta ohjauksesta, Janne Virtanen miespääosasta, Susanna Anteroinen naispääosasta, Paavo Westerberg ja Mikko Kouki käsikirjoituksesta ja Samu Heikkilä leikkauksesta .
Rooleissa

| 0 | 1 | 2 |
| --- | --- | --- |
|  Janne Virtanen  | … |  Veli-Matti   |
|  Susanna Anteroinen  | … |  Hanna   |
|  Aada Hämes  | … |  Aada   |
|  Santtu Nuutinen  | … |  Santtu   |
|  Viivi Hämes  | … |  Viivi   |
|  Jari Pehkonen  | … |  Seppo   |
|  Jarmo Keskivaari  | … |  porttivahti   |
|  Jukka Holm  | … |  Vartija   |
|  Eric Le Roux  | … |  Jean   |
|  Juha Veijonen  | … |  Naapuri   |
|  Hannele Lauri  | … |  Leena   |
|  Hanna-Riikka Siitonen   | … |  nainen kapakassa  |
Aiheesta muualla

Solarfilms Inc. : Valkoinen kaupunki
Aiheesta muualla > Arvostelut

Elitisti: Valkoinen kaupunki -arvostelu
Weno

| Weno |
| --- | --- |
 Moenin saaren kartta
 Koordinaatit: 7°27′0″N, 151°51′0″E 
Valtio:   Mikronesia
Osavaltio:  Chuuk
Väkiluku:  13 900
Aikavyöhyke:  UTC+10
Infobox OKVirheellinen NIMI-arvo: 
Weno on Mikronesian liittovaltion suurin kaupunki. Se sijaitsee Chuukin  osavaltiossa Moenin eli Wenon kaupunkisaarella. Wenolla on lentokenttä, hotelleja, ravintoloita sekä sukeltajille luonnonluolia. Wenolla on 13 900 asukasta.
Aiheesta muualla

Mikronesian liittovaltion viralliset nettisivut
Vengeance of Fu Manchu

| Vengeance of Fu Manchu> The Vengeance of Fu Manchu |
| --- | --- |

Ohjaaja:  Jeremy Summers
Käsikirjoittaja:  Harry Alan Towers
Perustuu:  Sax Rohmerin hahmoihin
Tuottaja:  Harry Alan Towers
Säveltäjä:  Malcolm Lockyer
Kuvaaja:  John von Kotze
Leikkaaja:  Allan Morrison
Pääosat:  Christopher Lee Douglas Wilmer Tsai Chin
Valmistustiedot
Valmistusmaa:   Yhdistynyt kuningaskunta  Irlanti  Länsi-Saksa  Hongkong
Tuotantoyhtiö:  Ardmore Sound Babasdavas Films Constantin Film Produktion Shaw Brothers Terra-Filmkunst
Levittäjä:  Anglo-Amalgamated
Ensi-ilta:   25. toukokuuta 1967  Tammikuussa 1968
Kesto:  91 minuuttia
Alkuperäiskieli:  englanti
Edeltäjä:  Tohtori Fu Manchu – paholaisen palvelija (1966)
Seuraaja:  Fu Manchu – himon herra (1968)
Aiheesta muualla
IMDb 
Elonet
AllMovie
Infobox OKNimi-testi OK: 
Vengeance of Fu Manchu (engl. The Vengeance of Fu Manchu; saks. Die Rache des Dr. Fu Man Chu) on vuonna 1967 julkaistu Jeremy Summersin ohjaama brittiläis-saksalainen rikos-/toimintaelokuva, jonka pääosissa ovat Christopher Lee Fu Manchuna, Douglas Wilmer Nayland Smithinä ja Tsai Chin Lin Tangina. Vengeance of Fu Manchu on kolmas elokuva viiden Fu Manchu -elokuvasarjassa.
Elokuvan käsikirjoitti ja tuotti Harry Alan Towers. Vengeance of Fu Manchu pohjautuu Sax Rohmerin hahmoihin. Vengeance of Fu Manchu kuvattiin Brayssa, Irlannissa ja Hongkongissa. Vengeance of Fu Manchu sai ensi-iltansa Länsi-Saksassa 25. toukokuuta vuonna 1967 ja Yhdysvalloissa tammikuussa vuonna 1968. Elokuva on julkaistu videolle ja DVD:lle.
Näyttelijät

| 0 | 1 | 2 |
| --- | --- | --- |
|  Christopher Lee  | … |  Tohtori Fu Manchu   |
|  Douglas Wilmer  | … |  Sir Denis Nayland Smith   |
|  Tsai Chin  | … |  Lin Tang   |
|  Horst Frank  | … |  Rudy / Ronald "Ronny" Moss   |
|  Wolfgang Kieling  | … |  Tohtori Lieberson   |
|  Maria Rohm  | … |  Ingrid Swenson   |
|  Howard Marion-Crawford  | … |  Tohtori Petrie   |
|  Peter Carsten  | … |  Kurt Heller   |
|  Suzanne Roquette  | … |  Maria Lieberson   |
|  Noel Trevarthen  | … |  Mark Weston   |
|  Tony Ferrer  | … |  Ramos   |
|  Mona Chong  | … |  Jasmin   |
Aiheesta muualla

Vengeance of Fu Manchu Internet Movie Databasessa (englanniksi)
Vengeance of Fu Manchu Elonet.
Vengeance of Fu Manchu AllMoviessa. (englanniksi)
Xin Qiji

Xin Qiji
Xin Qiji (kiin. 辛棄疾; 28. toukokuuta 1140 – 3. lokakuuta 1207) oli kiinalainen runoilija ja pitkän uran luonut sotilas. Hän kehitti eteläisen Song-dynastian aikana ci-nimisen runouden lajin huippuunsa.
Runoilijalta on säilynyt yli kuusisataa tekstiä.
Ximo Puig

| Ximo Puig |
| --- | --- |

Valencian aluejohtaja
 2015–  
Edeltäjä:  Alberto Fabra
Pääsihteeri Valencian sosialistinen puolue (PSPV-PSOE)
 2012–  
Edustajainhuoneen jäsen
 2011–2015  
Morellan pormestari
 1995–2012  
Henkilötiedot
Syntynyt: 4. tammikuuta 1959 (ikä 65) Morella, Espanja
Ammatti:  journalisti, poliitikko
Arvonimi: The Right Honourable
Tiedot
Puolue:  Espanjan sosialistinen työväenpuolue (PSOE)
 Nimikirjoitus
Ximo Puig i Ferrer (s. 4. tammikuuta 1959 Morella) on espanjalainen poliitikko, joka toimi Valencian itsehallintoalueen johtajana (president de la Generalitat Valenciana) vuodesta 2015 vuoteen 2023.
Ximo Puig on ammatiltaan journalisti. Hän on työskennellyt seuraavissa tiedotusvälineissä: El Periódico Mediterráneo, Antena 3 Radio, Radio Popular ja uutistoimisto Agencia EFE.
Vuosina 1995–2012 Puig oli kotikaupunkinsa Morellan pormestari. Hän on toiminut luottamustehtävissä Espanjan edustajainhuoneessa ja Valencian itsehallintoalueen hallituksessa.
Xing Huina

| Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Maa:   Kiina> Naisten yleisurheilu. |
| --- | --- | --- | --- |
|  Kultaa | Ateena 2004 | 10 000 m |  |
Xing Huina (kiin.: 邢慧娜; pinyin: Xíng Huìnà, s. 25. helmikuuta 1984 Wéifāng, Shandong, Kiina) on kiinalainen kestävyysjuoksija.
Ensimmäisessä aikuisten arvokisojen loppukilpailujuoksussaan, Pariisin 2003 MM-kisojen 10 000 metrillä hän sijoittui seitsemänneksi uudella juniorien maailmanennätysajalla 30.31,55. Vuotta myöhemmin Ateenan olympialaisissa hän voitti 10 000 metrillä olympiakultaa ajalla 30.24,36. Hänen voittonsa oli suuri yllätys, ja hopealle sijoittunut Etiopian Ejegayehu Dibaba kuvitteli aluksi voittaneensa kilpailun, sillä hän luuli Xíngin olleen hänen edellään maaliin tullessa kierroksen jäljessä. Helsingin MM-kisoissa 2005 Xíng oli kympillä neljäs.
Xing on 166 senttimetriä pitkä ja painaa 50 kilogrammaa. Hänen juoksutyylinsä on varsin omintakeinen, sillä hänen kätensä eivät tee silminnähtävää liikettä, vaan roikkuvat lähes velttoina sivuilla.
Naisten 10 000 metrin juoksun olympiavoittajat
Yrjö Wuorentaus

Yrjö Ilmari Wuorentaus, sukunimi vuoteen 1906 Wikman (8. elokuuta 1885 Kestilä – 1964) oli suomalainen filosofian kandidaatti, kalastustarkastaja, päätoimittaja ja opettaja.
Wuorentauksen vanhemmat olivat maanviljelijä, rakennusmestari Johan Wikman ja Greta Liisa Molander. Hän pääsi ylioppilaaksi Oulun lyseosta 1907 ja valmistui filosofian kandidaatiksi 1922. Hän teki tutkimusmatkat Jenisein suupuolelle 1915 sekä Kamtsatkaan ja Amurin alueelle 1917.
Wuorentaus oli Edistyspuolueen järjestösihteerinä 1920–1921, suomalaisen normaalilyseon luonnonhistorian ja maantiedon tuntiopettajana 1922–1923 ja SOK:n osuuskauppakoulun talous- ja kauppamaantiedon opettajana 1929–1938. Hän toimi Suomen kalastusyhdistyksessä konsulttina 1923–1924 sekä yhdistyksen sihteerinä 1925–1953. Hän oli Evon kalastuskoulun opettajana 1925–1928, kalastuskomitean jäsenenä 1929–1933 ja kalastuslakitoimikunnan jäsenenä 1937. Suomen kalastuslehden päätoimittajana Wuorentaus oli 1931–1953. Hän oli myös Oulun läänin kalastustarkastajana.
Wuorentaus oli Pohjois-Pohjalainen Osakunnan kuraattorina 1917–1920 ja 1922–1929 sekä Ylioppilaslehden päätoimittajana 1922.
Yrjö Wuorentaus oli naimisissa 1919–1940 Anna Fredrika Mäkelän (k. 1940) kanssa.
Julkaisuja

Planktonsammansättningen i Kemi, Uleå och Kumo älf samt Kymmene och Saima system på grund af från juni 1913 till juni 1914 månatligen utförda håfningar ; tekijät K. M. Levander ja Y. Wuorentaus. Sällskapet för Finlands geografi, Helsingfors 1915
Redogörelse afgifven af arbetsutskottet för undersökning af de finska insjöarnas vatten och plankton. 4, Planktonsammansättningen i finska insjöar och floder på grund af håfningar utförda om sommaren 1913 ; tekijät Edv. Blomqvist, K. M. Levander ja Rolf Witting ; K. M. Levander ja Yrjö Wuorentaus. Sällskapet för Finlands geografi, Helsingfors 1917
Håkan Lindberg : Zur Kenntnis der ostasiatische Homopteren ; Weitere Ergebnisse einer von Y. Wuorentaus im Jahre 1917 unternommenen Forschungsreise. Commentationes biologicae 3, 6. Finska vetenskaps-societeten, Helsingfors 1929
Yhdystie 2070

Yhdystie 2070 Eurajoen Lutassa heinäkuussa 2014.
Yhdystie 2070 on tie, joka kulkee Eurajoelta Rauman Lappiin. Tien pituus on 13 kilometriä.
Tie kulkee eurooppatien 8 ja valtatien 8 risteyksestä Eurajoen ja Rauman kuntarajalle nimellä Lapintie. Tästä eteenpäin koko loppumatkan ajan tie kulkee nimellä Eurajoentie.
Yhdystie 2111

Yhdystie 2111 on yhdystie, joka alkaa Euran Luvalahdesta, Seututien 204 risteyksestä ja päättyy Kepolaan, eli Köyliön keskustaan. Tie on noin 6 kilometriä pitkä.
You Raise Me Up

| ”You Raise Me Up” Secret Garden |
| --- | --- | --- |

Kappaleen tiedot
 Albumilta: Once in a Red Moon
 Julkaistu: 26. maaliskuuta 2002
 Tyylilaji: Contemporary Christian Music
 Kesto: 05.04
 Levy-yhtiö: Decca Records
Once in a Red Moonin muut kappaleet
| ”Awakening” 1 | ”You Raise Me Up” 2 | ”Silent Wings” 3 |
You Raise Me Up (suom. Sinä nostat minut ylös) on irlantilais-norjalaisen duon Secret Gardenin vuonna 2002 alun perin julkaisema kappale, jonka on säveltänyt Rolf Løvland ja sanoittanut Brendan Graham. Kappale on Secret Gardenin neljänneltä albumilta Once in a Red Moon. Kappaleen kesto on viisi minuuttia ja neljä sekuntia ja se on albumin toinen kappale.
You Raise Me Up on tullut hyvin tunnetuksi ja sen onkin nauhoittanut myöhemmin yli sata artistia, mukaan lukien Josh Groban (2003) ja Westlife (2005). Edellinen teki kappaleen tunnetuksi Yhdysvalloissa ja jälkimmäinen Isossa-Britanniassa ja Euroopassa. Kappale on tullut tunnetuksi myös kirkollisissa yhteyksissä ja sen genre onkin Contemporary Christian Music.[lähde? ] Suomeksi kappaleen ovat laulaneet muun muassa Kari Tapio nimellä Kuin taivaisiin. Markku Laamanen esitti kappaleen englanniksi vuoden 2009 Talent Suomessa ja sai suurta suosiota.
Alkuperäisessä versiossa laulun esittää Brian Kennedy.
Yhdystie 2101

Yhdystie 2101 on yhdystie, joka kulkee seututieltä 210 Loimaan Haaroisista Loimaalla sijaitsevan Alastaron kirkonkylän ja Huittisissa sijaitsevan Vampulan kirkonkylien kautta Köyliön Vuorenmaalle Säkylässä. Tien pituus on noin 34 kilometriä.
Vuonna 2022 tien keskimääräinen vuorokausiliikenne (KVL) oli noin 300–1 600 ajoneuvoa vuorokaudessa. Tien vilkkaimmat osuudet ovat Alastaron ja Vampulan kirkonkylissä.
Vengeance: Night of Champions

Vengeance: Night of Champions oli seitsemäs vuosittainen Vengeance/Night of Champions showpaini pay-per-view (PPV) tapahtuma, minkä tuotti World Wrestling Entertainment (WWE). Tapahtuma on viimeistä kertaa Vengeance nimellä ja ensimmäistä kertaa Night of Champions nimellä. Se pidettiin 24. kesäkuuta, 2007 Toyota Centerillä Houstonissa, Texasissa ja tapahtumassa esiintyi painijoita RAW, SmackDown ja ECW brändeistä. Tapahtuman uutena teemana oli, että jokaisesta mestaruudesta tultaisiin taistelemaan.
Taustaa

"Pääfeudi" RAW'sta, mikä eteni Vengeance: Night of Championsiin oli John Cenan, Bobby Lashleyn, Randy Ortonin, King Bookerin ja Mick Foleyn välillä, jotka taistelivat WWE -mestaruudesta. Feudi alkoi, kun Lashley siirtyi RAW'hon ja joutui hyllyttämään ECW World -mestaruuden. Tämän jälkeen Lashley alkoi jahdata WWE -mestaruutta. 18. kesäkuuta RAW'ssa, Foley, Orton, Lashley ja Booker promottivat, miksi he ansaitsisivat olla #1 haastajia WWE -mestaruudesta. Tilapäinen toimitusjohtaja, Jonathan Coachman ilmoitti, että jokainen viisi miestä osallistuisi WWE mestaruusottelussa, tarkemmin sanottuna, "WWE Championship Challenge" ottelussa Vengeance: Night of Championsissa.
"Pääfeudi" SmackDown brändistä oli Edgen ja Batistan välillä, jotka taistelivat World Heavyweight -mestaruudesta. Heidän feudi alkoi Steel Cage ottelussa, One Night Stand -tapahtumassa kolme viikoa ennen Vengeancea, missä Edge voitti Batsitan karkaamalla häkistä. 8. kesäkuuta SmackDownissa, WWE:n johtaja, Vince McMahon ilmoitti, että Edge tulisi puolustamaan World Heavyweight -mestaruutta Batistaa vastaan Viimeinen Mahdollisuus ottelussa Vengeancessa: Night of Championsissa. 22. kesäkuuta SmackDownissa, Batista ja Ric Flair voittivat Edgen ja Montel Vontavious Porterin. Ottelun aikana MVP:n taistellessa Flairin kanssa kehän ulkopuolella, Edge jäi omilleen Batistaa vastaan ja Batista pääsi selättämään Edgen Batista Bombin jälkeen.
Ottelut ja tulokset

| # | Tulokset | Stipulaatiot | Aika |
| --- | --- | --- | --- |
| Dark | Super Crazy voitti Carlito | Standardi ottelu | 05:06 |
| 1 | Lance Cade ja  Trevor Murdoch (c) voittivat The Hardys | Tag team ottelu World Tag Team -mestaruudesta | 08:51 |
| 2 | Chavo Guerrero (c) voitti Jimmy Wang Yangin | Standardi ottelu WWE Cruiserweight -mestaruudesta | 09:15 |
| 3 | Johnny Nitro voitti CM Punkin | Standardi ottelu vapautetusta ECW World -mestaruudesta | 08:03 |
| 4 | Santino Marella (c) voitti Umagan diskauksella | Standardi ottelu WWE Intercontinental -mestaruudesta | 02:35 |
| 5 | Montel Vontavious Porter (c) voitti Ric Flair | Standardi ottelu WWE United States -mestaruudesta | 08:40 |
| 6 | Deuce n' Domino (c) (Cherryn kanssa) voittivat Sgt. Slaughterin ja Jimmy Snukan | Tag team ottelu WWE Tag Team -mestaruudesta | 06:29 |
| 7 | Edge (c) voitti Batistan ulos-laskulla | Viimeinen mahdollisuus ottelu World Heavyweight -mestaruudesta | 16:50 |
| 8 | Candice Michelle voitti Melinan (c) | Standardi ottelu WWE Women's -mestaruudesta | 04:21 |
| 9 | John Cena (c) voitti Mick Foleyn, Bobby Lashleyn, Randy Ortonin, ja King Bookerin (Queen Sharmellin kanssa) | Challenge ottelu WWE -mestaruudesta | 10:07 |
Vengeance/Night of Champions kronologia

Edellinen: Vengeance (2006)
Seuraava: Night of Champions (2008)
John Cena WWE mestarina.
You Must Love Me

You Must Love Me on Madonnan esittämä ensimmäinen single-julkaisu vuoden 1996 Evitan soundtrackiltä.
You Must Love Me on ainoa uusi kappale elokuvassa sekä ainoa joka ei kuulunut alkuperäiseen musikaaliin. Laulu esitettiin ensimmäistä kertaa Evita-musikaalin osana vuonna 2006 Lontoon Adelphi-teatterin tuotannossa. Laulu on Andrew Lloyd Webberin säveltämä ja Tim Ricen sanoittama kappale. Kappale on voittanut Oscarin ja Golden Globen.
Yhdystie 2052

Yhdystie 2052 Kourujärvellä.
Yhdystie 2052 on tie, joka kulkee Rauman Ottilasta Laitilan Suontaalle. Tien pituus on 28 kilometriä ja se on profiililtaan pääosin mutkainen.
Tie kulkee ensin nimellä Kodisjoentie Eurooppatien 8 eritasoliittymästä Saluksentien risteykseen asti. Sen jälkeen tie jatkuu Raumantienä Lapintien risteykseen Kodisjoelle. Kodisjoelta tie jatkuu Laitilantienä Vaimarontien risteykseen, josta se kulkee lopun matkaa Kantatielle 43 nimellä Padontie.
Yhdystie 2053

Yhdystie 2053 Mannilan kylän kohdalla.
Yhdystie 2053 on tie, joka kulkee Euran Honkilahdelta saman kunnan alueella olevaan Mestilään. Tien pituus on kymmenen kilometriä ja se on linjaukseltaan melko suora, mutta paikoin vähän mäkinen.
Wizards & Warriors III: Kuros: Visions of Power

| Wizards & Warriors III: Kuros: Visions of Power |
| --- | --- |

Kehittäjä:  Zippo Games Rare
Julkaisija:  Acclaim Entertainment
Ohjaaja:  Ste Pickford John Pickford
Tuottaja:  Tim Stamper
Taiteilija:  Ste Pickford Lyndon Brooke
Säveltäjä:  David Wise
Ohjelmoija:  Ste Pickford John Pickford Steve Hughes Andy Miah
Pelisarja:  Wizards & Warriors
Julkaistu:  NA maaliskuu 1992EU 21. tammikuuta 1993
Lajityyppi:  toimintaseikkailu, tasohyppely
Pelimuoto:  yksinpeli
Alusta:  Nintendo Entertainment System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK     : 
Wizards & Warriors III: Kuros: Visions of Power on Raren tytäryhtiön Zippo Gamesin kehittämä ja Acclaimin julkaisema toimintaseikkailu- ja tasohyppelyvideopeli. Peli julkaistiin Pohjois-Amerikassa maaliskuussa 1992 ja Euroopassa tammikuussa 1993 ja se on jatkoa pelille Ironsword: Wizards & Warriors II ja on pelisarjan viimeinen osa.
Kuvakaappaus pelistä.
Aiheesta muualla

Wizards & Warriors III: Kuros: Visions of Power MobyGamesissa (englanniksi)
Vanhanlampi (Kangasniemi)

| Vanhanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°51′23″N, 26°38′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.177
Mittaustietoja
Pinnankorkeus:  95,7 m  
Pituus:  170 m  
Leveys:  130 m  
Rantaviiva:  0,43 km  
Pinta-ala:  1,337 ha  
Saaria:  ei saaria 
 fiVanhanlampi 
Vanhanlampi  on Etelä-Savossa Kangasniemellä  Rämiäisten lähellä sijaitseva lampi.
Maantietoa

Lampi on 170 metriä pitkä, 130 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,7 metriä mpy.
Wizards & Warriors

| Wizards & Warriors |
| --- | --- |

Kehittäjä:  Rare
Julkaisija:  NA/EU Acclaim Entertainment JP Jaleco
Säveltäjä:  David Wise
Julkaistu:  NA joulukuu 1987 JP 15. heinäkuuta 1988 EU 7. tammikuuta 1990
Lajityyppi:  toiminta, tasohyppely
Pelimuoto:  yksinpeli
Alusta:  Nintendo Entertainment System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Wizards & Warriors on Raren kehittämä ja Acclaimin julkaisema tasohyppelyvideopeli. Peli julkaistiin Pohjois-Amerikassa joulukuussa 1987, Japanissa heinäkuussa 1988 ja Euroopassa tammikuussa 1990. Pelissä pelaaja ohjaa ritaria nimeltä Kuros, jonka on voitettava Elrondin kuningaskuntaa hallitseva paha velho Malkil. Pelin ensimmäinen jatko-osa Ironsword: Wizards & Warriors II julkaistiin vuonna 1989.
Kuvakaappaus pelistä. Kuroksen on saatava punainen avain, joka avaa alhaalla olevan punaisen aarrearkun.
Vastaanotto

Mikrobitin Jukka Tapanimäki antoi pelille 82 pistettä sadasta kahteen kertaan.
Yvon Ambrose

Yvon Ambrose (s. 30. elokuuta 1942 Pondicherry) on intialainen roomalaiskatolinen piispa. Hänet vihittiin papiksi Pondicherryn ja Cuddaloren arkkihiippakuntaan 23. joulukuuta 1967 ja nimitettiin Tuticorinin hiippakunnan piispaksi 1. huhtikuuta 2005. Piispaksi vihkiminen seurasi 18. toukokuuta. Pääkonsekraattorina toimi Pedro López Quintana, jota avustivat Antony Anandarayar ja Peter Fernando.
Woldemar Baeckman

Woldemar Baeckman on seuraavien henkilöiden nimi:
Woldemar Baeckman (1818–1901), suomalainen kansakoululaitoksen kehittäjä ja kartanonomistaja
Woldemar Baeckman (1911–1994), suomalainen arkkitehti
Woldeghiorghis Mathewos

Woldeghiorghis Mathewos (s. 1942 Wassera) on etiopialainen roomalaiskatolinen piispa. Hänet vihittiin papiksi 4. toukokuuta 1969 ja nimitettiin Hosannan apostolisen vikariaatin johtoon sekä Turudan titulaaripiispaksi 20. tammikuuta 2010. Piispaksi vihkiminen seurasi 11. huhtikuuta. Pääkonsekraattorina toimi Berhaneyesus Demerew Souraphiel, jota avustivat Rodrigo Mejía Saldarriaga ja Giovanni Migliorati.
Venäjän koripallon superliiga

| Superliiga |
| --- | --- |
Laji:  Koripallo
Maa(t):   Venäjä
Perustettu:  1992
Lopetettu:  2010
Joukkueita:  12
Hallitseva mestari:  TsSKA Moskova
Sivusto:  www.basket.ru/
Superliiga (ven. Суперлига, Superliga) oli Venäjän miesten koripallon pääsarja vuosina 1992–2010. Superliigan A-divisioonassa oli kaudella 2009–2010 11 joukkuetta. B-divisioonassa joukkueita oli 13. Kesällä 2010 sarja lopetettiin ja tilalle perustettiin PBL-sarja (Professionalnaja basketbolnaja liga).
Superliigan 19:stä mestaruudesta TsSKA Moskova voitti 17. Vain kahdesti voiton vei Ural-Greit Perm.